ସୋର ୩୦|୬ଃ ବାଲେଶ୍ବର ଜିଲ୍ଲା ସିମୁଳିଆ ପୋଲିସ ଦ୍ବାରା ଦୁଇ ଏଟିଏମ୍ ଲୁଟେରା ଗିରଫ ହୋଇଛନ୍ତି । ସେମାନଙ୍କୁ ଗିରଫ କରି କୋର୍ଟ ଚଳାଣ କରିଛି ସିମୁଳିଆ ପୋଲିସ ।
ସୂଚନାଯୋଗ୍ୟ ଯେ, ସିମୁଳିଆ ଥାନା ଅନ୍ତର୍ଗତ ରିଆ ଗ୍ରାମର ଉମାକାନ୍ତ ବେହେରା ଟଙ୍କା ଉଠାଇବାକୁ ଜାମୁଝାଡ଼ି ଏସବିଆଇ ଏଟିଏମକୁ ଯାଇଥିଲେ । ସେଠାରେ ଦୁଇଜଣ ଯୁବକ ଉମାକାନ୍ତଙ୍କ ଏଟିଏମକୁ ବଦଳାଇ ଦେଇଥିଲେ । ଫଳରେ ଉମାକାନ୍ତ ଜାଣିପାରି ସ୍ଥାନୀୟ ଲୋକଙ୍କୁ ଖବର ଦେଇଥିଲେ । ସ୍ଥାନୀୟ ଲୋକେ ପହଂଚି ଦୁଇ ଲୋଟେରାଙ୍କୁ କାବୁ କରି ସିମୁଳିଆ ପୋଲିସକୁ ଜିମା ଦେଇଥିଲେ । ସିମୁଳିଆ ପୋଲିସ ଦୁଇ ଯୁବକଙ୍କ ପାଖରୁ ୩୨ଟି ଏଟିଏମ୍ କାର୍ଡ, ନଗଦ ୮ ହଜାର ଟଙ୍କା ସହ ଗୋଟିଏ ବାଇକ୍ ଜବତ କରି ଉଭୟଙ୍କୁ କୋର୍ଟ ଚାଲାଣ କରିଛି ।
